Geen borgtog vir Epstein se vriendin | Maroela Media
"Sonder Ghislaine sou Jeffrey nie kon doen wat hy gedoen het nie."
Só lui 'n verklaring deur een van die Amerikaanse miljardêr en finansierder Jeffrey Epstein se vermeende slagoffers wat Dinsdag tydens Ghislaine Maxwellse hofverskyning voorgelees is. Maxwell was 'n jare lange vriendin van Epstein.
Maxwell het via video in 'n hof in Manhattan in New York verskyn in verband met haar beweerde betrokkenheid by Epstein se sekshandel van minderjarige meisies. 'n Regter het Maxwell se aansoek om borgtog tydens die hofverskyning van die hand gewys aangesien sy 'n vlugrisiko inhou.
Maroela Media het vroeër berig Maxwell het voorgestel dat sy onder huisarres met GPS-opsporing vrygelaat word. Sy het ook 'n verband van $5 miljoen (sowat R84 miljoen) as sekuriteit verseker, sou sy vrygelaat word. Aanklaers het egter aangevoer dat dié sekuriteit niks werd is nie.
"As sy glo dat sy die risiko van gevangenisstraf loop, sal sy nooit terugkom nie. As sy buite is, het ek beskerming nodig," het die vermeende slagoffer in haar verklaring wat aan die hof voorgelees is aangevoer.
Maxwell wat onskuldig gepleit het op die aanklagte teen haar, sal nou vir die volgende jaar in aanhouding bly tot en met haar verhoor in Julie 2021.
Die aanklagte teen hom hou verband met bewerings wat dateer van die vroeë 2000's.
Die wêreld in foto's – 15 Julie 2020
Sal verbaas wees as sy nie ook "selfmoord" pleeg nie. Sy weet dinge van die magtigste mense op aarde, hulle gaan nie toe laat dat sy iets sê nie. Die Clintons, Elon Musk, Donald Trump, Bill Gates… dis skokend dat die mense met kinders lol.
Mag geregtigheid seëvier in hierdie geval. Geen simpatie met hierdie dame , maar ons moet onthou dat sy nog nie skuldig bevind is nie.Ek glo egter nie dat sy onkundig was t.o.v. daai Epstein se beweerde dade was nie.
Wolf met skaap se klere.
Wens on showe wil so streng wees, maar as R84mil genoem word, is sy dadelik op Borgtog. Hoop sy kry lewenslank, sy verdien niks minder nie.